Europa-Parlamentets afgørelse

af 24. oktober 2001

om decharge for den økonomiske forvaltning af 6., 7. og 8. Europæiske Udviklingsfond for regnskabsåret 1999

(2001/858/EF)

EUROPA-PARLAMENTET,

der henviser til balancer og forvaltningsregnskaber for 6., 7. og 8. Europæiske Udviklingsfond for regnskabsåret 1999 (KOM(2000) 357 - C5-0257/2000),

der henviser til Revisionsrettens beretning for 1999 om 6., 7. og 8. Europæiske Udviklingsfonds aktiviteter med institutionernes svar(1) (C5-0618/2000),

der henviser til Revisionsrettens revisionserklæring om De Europæiske Udviklingsfonde(2) (C5-0618/2000),

der henviser til Rådets henstillinger af 14. marts 2001 om meddelse af decharge til Kommissionen for gennemførelse af transaktionerne under Den Europæiske Udviklingsfond for regnskabsåret 1999 (6536/2001 - C5-0122/2001, 6537/2001 - C5-0123/2001, 6538/2001 - C5-0124/2001),

der henviser til Revisionsrettens særberetning nr. 5/2001 om counterpartmidler hidrørende fra strukturtilpasningsstøtte i form af direkte budgetstøtte (7. og 8. EUF) med Kommissionens svar(3),

der henviser til sin beslutning af 4. april 2001 om udsættelse af afgørelse om decharge for regnskabsåret 1999(4),

der henviser til artikel 33 i intern aftale mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand inden for anden finansprotokol til fjerde AVS-EF-konvention(5),

der henviser til artikel 74 i finansforordningen af 16. juni 1998(6) vedrørende samarbejdet med henblik på udviklings finansiering under fjerde AVS/EF-konvention,

der henviser til forretningsordenens artikel 93 sammenholdt med bilag V,

der henviser til betænkning fra Budgetkontroludvalget og udtalelse fra Udvalget om Udvikling og Samarbejde (A5-0109/2001),

der henviser til anden betænkning fra Budgetkontroludvalget (A5-0337/2001), og

ud fra følgende betragtninger:

A. Revisionsretten når i sin revisionserklæring om De Europæiske Udviklingsfonde til det resultat, at de finansielle oversigter og forvaltningsregnskabet for regnskabsåret 1999 med visse indskrænkninger giver et retvisende billede af indtægter og udgifter og af EUF's finansielle stilling pr. regnskabsårets udgang.

B. Revisionsretten har gennemgået de underliggende transaktioner overvejende på grundlag af Kommissionens dokumentation i Bruxelles.

C. Revisionsretten konstaterer med visse indskrænkninger, at også de underliggende transaktioner for de finansielle oversigter og forvaltningsregnskabet alt i alt har været lovlige og formelt rigtige.

D. Parlamentet vedtog i sin beslutning af 4. april 2001 at udsætte decharge for den økonomiske forvaltning af 6., 7. og 8. Europæiske Udviklingsfond for regnskabsåret 1999 for nærmere at undersøge, hvorledes Kommissionen og OLAF behandler tilfælde af svig i forbindelse med udviklingsfondene, og for at behandle rapporten fra Kommissionens interne revisionstjeneste om kontrolprocedurerne i forbindelse med strukturtilpasningsstøtte (budgetstøtte/counterpartmidler),

1. giver decharge til Kommissionen for gennemførelsen af 6., 7. og 8. Europæiske Udviklingsfond for regnskabsåret 1999,

2. forelægger sine bemærkninger i efterfølgende beslutning,

3. pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Investeringsbank og sørge for, at de offentliggøres i De Europæiske Fællesskabers Tidende (L-udgaven).

Julian Priestley

Generalsekretær

Nicole Fontaine

Formand

(1) EFT C 342 af 1.12.2000, s. 205.

(2) EFT C 342 af 1.12.2000, s. 212.

(3) EFT C 257 af 14.9.2001.

(4) Vedtagne tekster, punkt 8.

(5) EFT L 156 af 29.5.1998, s. 108.

(6) EFT L 191 af 7.7.1998, s. 53.